CELEX: E2015J0022
Language: el
Date: 2016-02-01 00:00:00
Title: Απόφαση του Δικαστηρίου, της 1ης Φεβρουαρίου 2016, στην υπόθεση E-22/15 — Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν (Παράλειψη κράτους του ΕΟΧ/της ΕΖΕΣ να εκπληρώσει τις υποχρεώσεις του — Παράλειψη εφαρμογής — Οδηγία 2011/62/ΕΕ — Οδηγία 2012/26/ΕΕ)

19.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 18/28
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 1ης Φεβρουαρίου 2016
   στην υπόθεση E-22/15
   Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν
   (Παράλειψη κράτους του ΕΟΧ/της ΕΖΕΣ να εκπληρώσει τις υποχρεώσεις του — Παράλειψη εφαρμογής — Οδηγία 2011/62/ΕΕ — Οδηγία 2012/26/ΕΕ)
   (2017/C 18/12)
   Στην υπόθεση E-22/15, Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν – ΠΡΟΣΦΥΓΗ με αίτημα να αναγνωριστεί ότι, παραλείποντας να θεσπίσει εντός της ταχθείσας προθεσμίας τα αναγκαία μέτρα για την εφαρμογή των πράξεων που αναφέρονται στο σημείο 15ιζ του κεφαλαίου XIII του παραρτήματος II της συμφωνίας για τον Ευρωπαϊκό Οικονομικό Χώρο (οδηγία 2011/62/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, για την τροποποίηση της οδηγίας 2001/83/ΕΚ περί κοινοτικού κώδικος για τα φάρμακα που προορίζονται για ανθρώπινη χρήση, όσον αφορά την πρόληψη της εισόδου ψευδεπίγραφων φαρμάκων στη νόμιμη αλυσίδα εφοδιασμού και οδηγία 2012/26/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την τροποποίηση της οδηγίας 2001/83/ΕΚ όσον αφορά τη φαρμακοεπαγρύπνηση), όπως προσαρμόστηκε στη συμφωνία με το πρωτόκολλο 1 αυτής, το Πριγκιπάτο του Λιχτενστάιν παρέβη τις υποχρεώσεις που υπέχει δυνάμει του άρθρου 2 της κάθε πράξης και δυνάμει του άρθρου 7 της συμφωνίας, το Δικαστήριο, αποτελούμενο από τους Carl Baudenbacher, Πρόεδρο, Per Christiansen και Páll Hreinsson (εισηγητή δικαστή), δικαστές, εξέδωσε απόφαση την 1η Φεβρουαρίου 2016, το διατακτικό της οποίας έχει ως εξής:
   Το Δικαστήριο:
   
               1.
            
            
               Αναγνωρίζει ότι, παραλείποντας να θεσπίσει, εντός της ταχθείσας προθεσμίας, τα αναγκαία μέτρα για την εφαρμογή των πράξεων που αναφέρονται στο σημείο 15ιζ, ένατο και δέκατο εδάφιο, του κεφαλαίου XIII του παραρτήματος II της συμφωνίας για τον Ευρωπαϊκό Οικονομικό Χώρο (οδηγία 2011/62/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, για την τροποποίηση της οδηγίας 2001/83/ΕΚ περί κοινοτικού κώδικος για τα φάρμακα που προορίζονται για ανθρώπινη χρήση, όσον αφορά την πρόληψη της εισόδου ψευδεπίγραφων φαρμάκων στη νόμιμη αλυσίδα εφοδιασμού και οδηγία 2012/26/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την τροποποίηση της οδηγίας 2001/83/ΕΚ όσον αφορά τη φαρμακοεπαγρύπνηση), όπως προσαρμόστηκε στη συμφωνία με το πρωτόκολλο 1 αυτής, το Πριγκιπάτο του Λιχτενστάιν παρέβη τις υποχρεώσεις που υπέχει δυνάμει του άρθρου 2 της κάθε πράξης και δυνάμει του άρθρου 7 της συμφωνίας για τον ΕΟΧ.
            
         
               2.
            
            
               Διατάσσει το Πριγκιπάτο του Λιχτενστάιν να καταβάλει τα δικαστικά έξοδα.